Талғардағы қаралы үйдің өртенуі: Қылмыскерлер ұсталып, жауапқа тартылады
DATE: 15:35, 12 Қазан 2024 | GMT +5
TITLE: Талғардағы қаралы үйдің өртенуі: Қылмыскерлер ұсталып, жауапқа тартылады
URL: https://kaz.inform.kz/news/talgardagi-karali-uydn-ortenu-kilmiskerler-ustalip-zhauapka-tartiladi-5087b4/
META: DATE: 15:35, 12 Қазан 2024 | GMT +5
TOTAL WORDS: 93
AUTHOR(S):
TEXT: «Ішкі істер министрінің тапсырмасы бойынша мен оқиға орнына келдім. жеделтергеу тобы құрылды. Менімен бірге Ішкі істер министрлігінің өкілдері қызмет атқаруда. Бейнежазбалар тексеріліп, куәгерлерді анықтау жұмыстары жүргізіліп жатыр. Қылмыскерлер ұсталып, жауапқа тартылатын болады. Қылмыстық іс министрдің ерекше бақылауында», - деді Бауыржан Аленов. Еске салайық, сағат 00:50-де үйді жалын шарпыған. Өрт сағат 01:43-де толығымен жойылды. Бұған дейін 4 қазан күні Талғар қаласындағы төбелестен жасөспірім қайтыс болғанын жазғанбыз. Одан кейін Шерзаттың туған-туыстары мен Талғар тұрғындары ашық тергеу болуын талап етіп, наразылыққа шыққан болатын. Бүгін Бас прокуратураның басшылығымен қылмысты ашу үшін ведомствоаралық жеделтергеу тобы құрылғаны белгілі болды
